Република Србија

Општина Ивањица

Комисија за избор пројеката у култури у 2021.години из области уметничка игра-класичан балет, народна игра, савремена игра (стваралаштво,продукција и интерпретација)

01 број 400-10/2021

09.03. 2021. године

Ивањица

 На основу члана 76. Закона о култури ("Службени гласник Републике Србије", број 72/09, 13/16, 30/16- испр и 6/20) члана 7. Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе  („Службени гласник Републике Србије“, брoj, 105/16 и 112/17) по расписаном Јавном конкурсу за финансирање и суфинансирање пројеката у култури из буџета општине Ивањица у 2021. години 01 број 400-10/21 од 15.01.2021. године, Комисија за избор пројеката у култури у 2021. години из области уметничка игра-класичан балет, народна игра, савремена игра (стваралаштво,продукција и интерпретација), на седници одржаној дана 09. 03. 2021. године донела је

**ОДЛУКУ**

**о избору пројеката у култури у 2021.години**

**из области уметничка игра-класичан балет, народна игра, савремена игра (стваралаштво, продукција и интерпретација)**

Члан 1.

 Одобравa се пројекaт у култури из области уметничка игра-класичан балет, народна игра, савремена игра (стваралаштво,продукција и интерпретација) који ће се суфинансирати из буџета општине Ивањица у 2021. години:

**1.** Пројекат **«Ниско Јане мори не верује – Игре Црне Траве» ,** корисник средстава **КУД "Моравица " Ивањица**, у износу од **210.600,00 динара.**

 Комисија је констатовала да је документација подносиоца пријаве потпуна.

 Комисија је сагласна да је пројекат одговорио на Критеријуме за избор пројеката, а у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе  („Службени гласник Републике Србије“, брoj, 105/16 и 112/17).

Постоји усклађеност пројекта са општим интересом у култури и циљевима и приоритетима конкурса (преложени пројекат задовољава овај критеријум). Изражен је квалитет и садржајна иновативност пројекта (предложени пројекат задовољава овај критеријум). Изражени капацитети потребни за реализацију пројекта и то: стручни, односно уметнички капацитети и неопходни ресурси (предложени пројекат задовољава овај критеријум). Финансијски план је разрађен, усклађен са планом активности пројекта, економичан је и укључено је више извора финансирања (предложени пројекат задовољава овај критеријум). Изражен је степен утицаја пројекта на квалитет културног живота заједнице (предложени пројекат задовољава овај критеријум).

КУД «Моравица» је млади ансамбл који броји око 200 чланова углавном млађих узраста. Удружење промовише народну игру и изворно стваралаштво. Удружење је организатор дечијег фестивала «Жубор Моравице» које сваке године окупља око 400 деце из земље и иностранства.

 Комисија је става да се за Пројекат «Ниско Јане мори не верује – Игре Црне Траве» , корисник средстава КУД "Моравица " Ивањица, доделе средства у износу од 210.600,00 динара.

 Члан 2.

Предлаже се Председнику општине доношење Решења о додели средстава за изабране пројекте из члана 1. ове Одлуке.

Члан 3.

Ова Одлука ступа на снагу даном доношења.

Члан 4.

Ова Одлука се објављује на интернет страници општине Ивањица.

**О б р а з л о ж е њ е**

На основу члана 76. Закона о култури ("Службени гласник Републике Србије", број 72/09, 13/16, 30/16- испр и 6/20), председник општине Ивањица расписао је Јавни конкурс за финансирање и суфинансирање пројеката у култури из буџета општине Ивањица у 2021. години, 01 број 400-10/21 од 15.01.2021. године, који је објављен 15.01.2021. године на званичној интернет страни општине Ивањица [www.ivanjica.gov.rs](http://www.ivanjica.gov.rs) и у дневном листу „Објектив“.

 Јавни конкурс је био отворен 30 дана од дана објављивања на званичној интернет страни општине Ивањица и у дневном листу „Објектив“. На Јавни конкурс је пристиглa једна пријава из областиуметничка игра-класичан балет, народна игра, савремена игра (стваралаштво, продукција и интерпретација). Сагласно члану 7. Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе („Службени гласник Републике Србије“, брoj, 105/16 и 112/17), Председник општине Ивањица је решењем, 01 број 400-10/21 од 01.03.2021. године образовао Комисију за избор пројеката у култури у областиуметничка игра-класичан балет, народна игра, савремена игра (стваралаштво, продукција и интерпретација) у 2021. години.

 Комисија је на својој седници одржаној дана 09.03.2021. године проверила правовременост, комплетираност пристиглих пријава–предлога увидом у приспелу документацију, извршила је оцену и избор пројекта у култури у из областиуметничка игра-класичан балет, народна игра, савремена игра (стваралаштво, продукција и интерпретација) поднетог поводом расписаног Јавног конкурса у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе и Јавним конкурсом за финансирање и суфинансирање пројеката у култури из буџета општине Ивањица у 2021. години. Укупно је пристигла једна пријава. Није било неблаговремених пријава. Пројекат који је испуњавао формалне услове био је оцењен од стране сваког члана Комисије, на основу критеријума прописаних чланом 3. Уредбе, при чему је за пројекат Комисија сачинила писано образложење у коме су наведени разлози за прихватање пројекта.

 Имајући у виду наведено, одлучено је као у диспозитиву одлуке.

.

 **ПРЕДСЕДНИК КОМИСИЈЕ**

 **Слађана Николић**